Што, напрыклад, гаворыць сённяшняму чытачу гэта імя – Якуб Наркевіч-Ёдка? А яно ж было добра вядома ў XIX стагоддзі як у Беларусі, так і за яе межамі – у Пецярбурзе, Берліне, Вене, Парыжы, Рыме. Пры жыцці гэтаму чалавеку былі нададзены высокія званні, тытулы і ўзнагароды. А ў 1896 годзе ў Парыжы была нават выдадзена кніга пра жыццё і дзейнасць Я. А. Наркевіча-Ёдкі. Рэдкая газета ў тыя часы не змяшчала пра яго рэпартаж, артыкул ці хаця б кароткае паведамленне.